IFEC ใช้เงิน 155 ลบ.เข้าเทกโอเวอร์กิจการโซล่าร์ฯ ในจ.หนองคาย
IFEC ใช้เงิน 155,000,000 ลบ.เข้าเทกโอเวอร์ “สมภูมิโซล่าพาวเวอร์” หรือ SPP ผู้ดำเนินธุรกิจผลิตและจำหน่ายกระแสไฟฟ้าจากพลังงานแสงอาทิตย์ในจ.หนองคาย มีกำลังการผลิต 0.998 เมกะวัตต์ เมื่อวันที่ 23 ธ.ค.ที่ผ่านมา
25 ธ.ค. 2558

บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ระบุว่า ตามที่ที่ประชุมคณะกรรมการบริษัทครั้งที่ 15/2558 ซึ่งประชุมเมื่อวันที่ 4 ธันวาคม 2558 ได้มีมติอนุมัติให้บริษัทเข้าซื้อหุ้นสามัญและหุ้นบุริมสิทธิของบริษัท สมภูมิโซล่าพาวเวอร์ จำกัด (“SPP”)
โดยมอบหมายให้กรรมการของบริษัทสองท่าน คือ นายวิชัย ถาวรวัฒนยงค์ และ/หรือ นายสิทธิชัย พรทรัพย์อนันต์ เป็นผู้มีอานาจในการพิจารณา ติดต่อ เจรจา และต่อรองกับผู้ขาย และเงื่อนไขสุดท้ายก่อนที่จะเข้าทารายการและเปิดเผยต่อตลาดหลักทรัพย์แห่งประเทศไทย (“ตลาดหลักทรัพย์ฯ”) นั้น
ทั้งนี้ บริษัทได้เข้าทาสัญญาซื้อขายหุ้นของ SPP ทำการรับโอนหุ้นเมื่อวันที่ 23 ธันวาคม 2558 และดำเนินการจดทะเบียนเปลี่ยนแปลงผู้ถือหุ้นและกรรมการตลอดจนชำระเงินแก่ผู้ขายเป็นที่เรียบร้อยแล้วในวันที่ 24 ธันวาคม 2558 รายละเอียดดังนี้
โดยบริษัทเข้าซื้อหุ้นสามัญของ SPP จำนวน 205,800 หุ้น มูลค่าที่ตราไว้หุ้นละ 100 บาท คิดเป็นสัดส่วนร้อยละ 84 ของทุนจดทะเบียนชำระแล้วของ SPP ในราคาหุ้นละ 204.12 บาท และหุ้นบุริมสิทธิจำนวน 39,200 หุ้น มูลค่าที่ตราไว้หุ้นละ 100 บาท คิดเป็นสัดส่วนร้อยละ 16 ของทุนจดทะเบียนชำระแล้วของ SPP ในราคาหุ้นละ 934.47 บาท ซึ่งเป็นผลรวมจำนวน 78.64 ล้านบาท และค่าเช่าที่ดินที่ตั้งโครงการระยะเวลา 30 ปี จำนวน 10.80 ล้านบาท และจ่ายชำระเจ้าหนี้ของ SPP โดยบริษัทเข้าสรวมสิทธิ์เป็นเจ้าหนี้แทนจำนวน 65.56 ล้านบาท
รวมเป็นเงินทั้งสิ้น 155,000,000 บาท ซึ่งเป็นการซื้อจากกลุ่มผู้ถือหุ้นเดิมของ SPP จำนวน 3 ราย ได้แก่ (1) บริษัท กรีน เอนเนอร์จี เทคโนโลยี โฮลดิ้ง จำกัด จำนวน 205,800 หุ้น และ (2) บริษัท มาย เอ็นเนอร์ยี่ จำกัด จำนวน 39,198 หุ้น และ (3) นายสมฤกษ์ ภูมิไธสง จำนวน 2 หุ้น
ขณะที่ผลประโยชน์ที่ได้รับ บริษัทจะได้ธุรกิจที่คาดว่าจะมีศักยภาพในอนาคตเข้ามา เป็นการเพิ่มขอบเขตการดาเนินกิจการของบริษัทให้เพิ่มขึ้น และสามารถรับรู้รายได้และกาไรของ SPP เข้ามาในงบการเงินได้ทันที
อนึ่ง SPP ดำเนินลักษณะธุรกิจผลิตและจำหน่ายกระแสไฟฟ้าจากพลังงานแสงอาทิตย์ ตั้งอยู่ ตำบลหาดคา อำเภอเมืองหนองคาย จังหวัดหนองคาย มีกำลังการผลิตติดตั้งรวม 0.998 เมกะวัตต์ ปริมาณขายตามสัญญาจำนวน 0.998 เมกะวัตต์ ตามสัญญาซื้อขายไฟฟ้า (VSPP- PEANE1)เลขที่ ซ.41/2552 ลงวันที่ 28 ตุลาคม 2552 ระยะเวลา 5 ปี นับจากวันเริ่ม COD และต่อเนื่องครั้งละ 5 ปีโดยอัตโนมัติส่วนเพิ่มค่าไฟฟ้า (Adder)ส่วนเพิ่ม 8.0 บาท เป็นระยะเวลา 10 ปี นับจากวันที่ได้รับ COD จากการไฟฟ้าส่วนภูมิภาค และเริ่มดำเนินการขายไฟฟ้าเชิงพาณิชย์ (COD) วันที่ 23 ธันวาคม 2558